rejauldu/bengali-wikipedia huggingface dataset:
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। নিজের তৈরি পাতা মুছতে {{db-author}} ট্যাগ ব্যবহার করুন। মেরাজ (আলাপ) ১৬:৩০, ১৪ মে ২০২০ (ইউটিসি) ব্যাবহারকারী:পরস/Commons.js   – (অপসারণের প্রস্তাবনা দেখুনলগ দেখুন) () দয়া করে আমার এই ভুল কৃত তৈরি পাতা মুছুন। পরস (আলাপ) ১৪:০২, ১৪ মে ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
অ্যাংলো-আইরিশ চুক্তি ছিল যুক্তরাজ্য এবং প্রজাতন্ত্রী আয়ারল্যান্ড মধ্যে একটি ১৯৮৫ সালের চুক্তি যার লক্ষ্য ছিল উত্তর আয়ারল্যান্ডের সমস্যাগুলির অবসান ঘটাতে সাহায্য করা। চুক্তিটি আইরিশ সরকারকে উত্তর আয়ারল্যান্ডের সরকারের ওপর পরামর্শকের ক্ষমতা দেয় এবং নিশ্চিত করে যে উত্তর আয়ারল্যান্ডের সাংবিধানিক অবস্থানে কোন পরিবর্তন হবে না যদি না এর সংখ্যাগরিষ্ঠ নাগরিক প্রজাতন্ত্রী আয়ারল্যান্ডে যোগ দিতে সম্মত হয়। এটি এই অঞ্চলে একটি বিকশিত ঐকমত্য সরকার প্রতিষ্ঠার জন্য শর্ত দিয়েছে।  চুক্তিটি ১৫ নভেম্বর ১৯৮৫ তারিখে, হিলসবারো ক্যাসেলে, ব্রিটিশ প্রধানমন্ত্রী মার্গারেট থ্যাচার এবং আইরিশ প্রধানমন্ত্রী গ্যারেট ফিটজেরাল্ড দ্বারা স্বাক্ষরিত হয়েছিল।   তথ্যসূত্র   বিষয়শ্রেণী:আয়ারল্যান্ডের দ্বিপাক্ষিক চুক্তি বিষয়শ্রেণী:যুক্তরাজ্যের দ্বিপাক্ষিক চুক্তি বিষয়শ্রেণী:১৯৮৫-এ সমাপ্ত চুক্তি বিষয়শ্রেণী:আয়ারল্যান্ড-যুক্তরাজ্য সম্পর্ক বিষয়শ্রেণী:আয়ারল্যান্ডের শান্তি চুক্তি বিষয়শ্রেণী:যুক্তরাজ্যের শান্তি চুক্তি
বরষিষা ("যাজকীয় পোশাকের পুত্র", আরামাইক 'বার' অর্থ "পুত্র", এবং  'ṣīṣa' অর্থ "সোনার পাত", যা বিশেষভাবে মহাযাজকের বুকের পাতকে নির্দেশ করে)Monferrer-Sala, Juan P.. "Barṣīṣā." in Encyclopaedia of Islam, THREE. Edited by: Kate Fleet, Gudrun Krämer, Denis Matringe, John Nawas, Everett Rowson. Brill Online, 2014. Reference. 29 September 2014. ইসলামিক ধর্মতত্ত্বে, একজন তপস্বী ছিলেন যিনি শয়তানের প্ররোচনায় আত্মসমর্পণ করেছিলেন এবং আল্লাহকে অস্বীকার করেছিলেন। আলেকজান্দ্রিয়া থেকে আলেপ্পো এবং হাদরামাউত পর্যন্ত সমগ্র মুসলিম বিশ্বের উপর তার বিশাল প্রভাব ছিল।  ১৭১৩ সালে ব্রিটিশ সাময়িকী দ্য গার্ডিয়ানে "History of Santon Barsisa" শিরোনামে প্রকাশিত হওয়ার পর এই রূপকথাটি ইউরোপীয় সাহিত্য সংস্কৃতিতে চলে আসে। এর অজ্ঞাতনামা অবদানকারী লিখেছেন যে তিনি একটি "তুর্কি গল্পের" খণ্ডে গল্পটি খুঁজে পেয়েছেন এবং ইসলামী উৎপত্তি অপরাধের কারণ হতে পারে বলে উদ্বিগ্ন হয়েছিলেন। তিনি ব্যাখ্যা করেন যে "এটি থেকে যে নৈতিকতা নেওয়া হবে তা সম্পূর্ণ খ্রিস্টান।""The Guardian" June 16-Oct. 1, 1713, vol 2; 1822, page 234. এই রূপে এই রূপকথাটি ম্যাথু গ্রেগরি লুইসের ১৭৯৬ সালের গথিক উপন্যাস দ্য মঙ্ককে অনুপ্রাণিত করতে সক্ষম হয়।   তথ্যসূত্র   বিষয়শ্রেণী:ইসলামি পুরাণ বিষয়শ্রেণী:সাতান
মাল্যুক (যা ভলকান-এম নামেও পরিচিত) হল একটি অ্যাসল্ট রাইফেল। এটি ইউক্রেনীয় অস্ত্র কোম্পানি ইন্টারপ্রইনভেস্ট (আইপিআই) তৈরি করেছে। মাল্যুক রুশ কালাশনিকভ অ্যাসল্ট রাইফেল থেকে উদ্ভূত। এটিকে উন্নত করে বুলপাপ লেআউটে পুনরায় সজ্জিত করা হয়।  ইতিহাস আইপিআই-এর ভাইস সিইও সেরহি লুহোভস্কির মতে ২০০৫ সালে মালিউক রাইফেলের উন্নয়ন শুরু হয় ।  এটি বেপ্র নামে পরিচিত এবং একটি আগের বুলপাপ রাইফেলের ভিত্তিতে তৈরি করা হয়েছিল। যার বিভিন্ন ত্রুটি থেকে শিক্ষা নিয়ে নতুন নকশা করা হয়। এই উন্নয়ন কার্যক্রম শুরু হয় ইউক্রেনের নিরাপত্তা সংস্থা -এর একটি চুক্তির আওতায়, যার অধীনে প্রোটোটাইপ রাইফেল সরবরাহ করা হয়। পরবর্তীতে ২০০৮ সালে ইউক্রেনের প্রতিরক্ষা মন্ত্রণালয় এর বিষয়ে আগ্রহ প্রকাশ করে। ২০১৫ সালের ফেব্রুয়ারিতে তৎকালীন প্রেসিডেন্ট পেট্রো পোরোশেঙ্কো এবং রাষ্ট্রীয় নিরাপত্তা গার্ড বিভাগ রাইফেলটির বিষয়ে মতামত প্রদান করেন। ইলেকট্রন কর্পোরেশন-এর সহযোগিতায় উৎপাদন কাজ পরিচালিত হয় কারণ তাদের আধুনিক কারখানাগুলো দ্রুত মালিউক রাইফেল তৈরি করতে সক্ষম। এছাড়া ক্রাসিলিভ অ্যাসেম্বলি ম্যানুফ্যাকচারিং প্ল্যান্ট-ও এই উৎপাদন প্রক্রিয়ার অংশ ছিল।  ২০১৫ সালে কিয়েভে অনুষ্ঠিত আর্মস অ্যান্ড সিকিউরিটি এক্সপো-তে মালিউক রাইফেলটি প্রথমবারের মতো প্রদর্শিত হয়। এরপর এটি ২০১৫ সালে মে মাসে তুরস্কের ইস্তাম্বুলে অনুষ্ঠিত আন্তর্জাতিক প্রতিরক্ষা শিল্পমেলা এবং ২০১৬ সালে সেপ্টেম্বরে আজারবাইজানের বাকুতে অনুষ্ঠিত আজারবাইজান আন্তর্জাতিক প্রতিরক্ষা প্রদর্শনীতে আন্তর্জাতিকভাবে প্রথমবারের মতো জনসমক্ষে প্রদর্শিত হয়। ২০১৬ সালে জানা যায় যে ২০০টি মালিউক রাইফেল ইউক্রেনীয় সেনাবাহিনীতে সরবরাহ করা হয়েছিল। একই বছরে ইউক্রেনীয় সেনাবাহিনীর মাধ্যমে সীমিত পরিসরে এর কার্যকারিতা পরীক্ষা করা হয়।  রাশিয়ার ইউক্রেন আক্রমণের সময় মালিউক রাইফেলটি ইউক্রেনের বিশেষ বাহিনী, জাতীয় গার্ড (আজভ ব্যাটালিয়নসহ) এবং ইউক্রেনের আঞ্চলিক প্রতিরক্ষা বাহিনী দ্বারা ব্যবহৃত হয়েছে। দ্রুত অভিযানের প্রতিক্রিয়া ইউনিট-ও এই অস্ত্রটি যুদ্ধের ময়দানে ব্যবহার করেছে বলে জানা গেছে।  ২৭ ফেব্রুয়ারি, ২০২২, ইউক্রেনের রাজ্য সীমান্তরক্ষী বাহিনী ও জাতীয় পুলিশ এক যৌথ অভিযানে ওডেসা শহরে একজন সন্দেহভাজন নাশকতাকারীকে আটক করে। তার কাছ থেকে একটি লোড করা মালিউক রাইফেল, একটি মাকারভ পি এম পিস্তল, একটি আর পি জি–২২ রকেট লঞ্চার এবং দুটি টি–৬২ এম অ্যান্টি-ট্যাঙ্ক মাইন উদ্ধার করা হয়।  এই অস্ত্রটি ইন্দোনেশিয়া এবং শ্রীলঙ্কায় প্রদর্শিত হয়েছে, যেখানে সম্ভাব্য ক্রয় চুক্তির জন্য আলোচনা হয়েছে।  অন্যরূপ  মালিউক কে-০১/০২ – আধা-স্বয়ংক্রিয় বেসামরিক সংস্করণ। কে-০১ মডেলটি ৭.৬২×৩৯ মিমি ক্যালিবারে এবং কে-০২ মডেলটি ৫.৫৬×৪৫ মিমি ক্যালিবারে তৈরি।  শেপিত – ইউক্রেনীয় ভাষায় "ফিসফিস" অর্থ বহন করে। এটি একটি মালিউক সংস্করণ, যা দীর্ঘ ব্যারেল, বাইপড এবং সাপ্রেসরসহ নির্মিত।  রিফ – এটি মানবচালিত অ্যান্টি-ড্রোন অস্ত্র, যা ১০০-ওয়াটের পোর্টেবল ব্যাটারির মাধ্যমে চালিত হয়।  তথ্যসূত্র  বহিঃসংযোগ  About Vulcan page on Interproinvest website  বিষয়শ্রেণী:ইউক্রেনের রাইফেল
অভিষেক দাস (জন্ম ৪ সেপ্টেম্বর ১৯৯০) একজন ভারতীয় ক্রিকেটার। তিনি ২০১৩ এবং ২০১৬ এর মধ্যে বাংলার হয়ে  প্রথম-শ্রেণীর এবং নয়টি টি- টোয়েন্টি ম্যাচ খেলেছেন। তিনি ২০২১-২২ বিজয় হাজারে ট্রফিতে বাংলার হয়ে ৮ ডিসেম্বর ২০২১-এ তার লিস্ট এ অভিষেক করেছিলেন।   আরো দেখুন    বাংলার ক্রিকেটারদের তালিকা   তথ্যসূত্র    বহিঃসংযোগ     বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:বাংলার ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম
খালিকোটে () ভারতের ওড়িশা রাজ্যের গঞ্জাম জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে খালিকোটে শহরের জনসংখ্যা হল ১০,৯৫৯ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে খালিকোটে এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর
মুকুর (এছাড়াও বানান করা হয়ে থাকে মোকুর) আফগানিস্তানের গজনি প্রদেশের দক্ষিণ-পশ্চিম অঞ্চলে অবস্থিত একটি জেলা। ২০০২ সালের আদমশুমারীর আনুমানিক হিসাব অনুযায়ী, জেলাটির জনসংখ্যা ছিল প্রায় ৭০,৯০০ জন এর মত, যেখানে এখানকার জনসংখ্যার বেশিরভাগ পশতুনই আলী খেল সম্প্রদায়ের যেখানে ১% হাজারা এবং তাজিক। যার মধ্যে ১৯,৮৩৮ জন শিশু ১২ বছরের কম বয়স।   অঞ্চল সমূহ জেলাটি প্রধান ৪টি এলাকায় বিভক্ত করা হয়েছে:  খোবান্দ - পশতুন এলাকা  খোদজাই - পশতুন এলাকা  গাদাখেল - পশতুন এলাকা  মঞ্জার খেলা - পশতুন, হাজারা, তাজিক এবং হিন্দু অঞ্চল  তথ্যসূত্র  বহিঃসংযোগ  Map of Muqur (PDF)  বিষয়শ্রেণী:গজনি প্রদেশের জেলা
মাইকেল জন স্মিথ (; জন্ম: ৪ জানুয়ারি, ১৯৪২ - মৃত্যু: ১২ নভেম্বর, ২০০৪) মিডলসেক্সের এনফিল্ড এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ESPNcricinfo, ESPN, সংগ্রহের তারিখ: ২১ নভেম্বর, ২০১৮ ইংল্যান্ড ক্রিকেট দলের অন্যতম সদস্য ছিলেন তিনি। ১৯৭৩ থেকে ১৯৭৪ সময়কালে সংক্ষিপ্ত সময়ের জন্যে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছিলেন।  ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স দলের প্রতিনিধিত্ব করেছেন। দলে তিনি মূলতঃ ডানহাতি উদ্বোধনী ব্যাটসম্যানের ভূমিকায় অবতীর্ণ হতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শীতা দেখিয়েছেন মাইক স্মিথ নামে পরিচিত মাইকেল জে. স্মিথ।   খেলোয়াড়ী জীবন  প্রথম-শ্রেণীর ইংরেজ কাউন্টি ক্রিকেটে মিডলসেক্সের পক্ষে উদ্বোধনী ব্যাটসম্যান হিসেবে খেলতেন। এ পর্যায়ে বিখ্যাত ইংরেজ ক্রিকেট তারকা মাইক ব্রিয়ারলির সাথে ব্যাটিং উদ্বোধনে নেমে প্রভূতঃ সফলতা পেয়েছিলেন। ১৯৫৯ থেকে ১৯৮০ সময়কাল পর্যন্ত প্রথম-শ্রেণীর ক্রিকেটে সক্রিয় ছিলেন তিনি। এ সময়ে ৩১.৬৫ গড়ে ১৯,৮১৪ রান তুলেছিলেন। তন্মধ্যে,  ৪০টি শতরানের ইনিংস খেলেন। ১৯৬৭ সালে ওল্ড ট্রাফোর্ডে ল্যাঙ্কাশায়ারের বিপক্ষে ব্যক্তিগত ১৮১ রানের ইনিংস খেলেন। ডানহাতে সুন্দর ব্যাটিংয়ের পাশাপাশি স্লো বামহাতি বোলিংয়ের সাহায্যে ৩২.৭৩ গড়ে ৫৭ উইকেট দখল করেছিলেন। মাঠে অবস্থান করে ২১৮টি ক্যাচও তালুবন্দী করেছেন।  কোন টেস্ট খেলায় অংশগ্রহণের সুযোগ পাননি মাইকেল স্মিথ। তবে, ১৯৭৩ থেকে ১৯৭৪ সাল পর্যন্ত ইংল্যান্ডের পক্ষে পাঁচটিমাত্র একদিনের আন্তর্জাতিকে অংশগ্রহণ করার সুযোগ ঘটেছিল তার।   খেলার ধরন  মাইক ব্রিয়ারলি তার ‘দি আর্ট অব ক্যাপ্টেনসি’ শীর্ষক গ্রন্থে মাইকেল স্মিথ প্রসঙ্গে সবিশেষ আলোকপাত করেছেন। ইনিংস খেলার প্রাক্কালে সাজঘরে শেষ-মুহুর্ত পর্যন্ত আয়নার সামনে ব্যাট হাতে নিয়ে অনুশীলন কর্ম চালিয়ে যেতেন। ছাদের দিকে তাকিয়ে মুখে বলকে কাল্পনিকভাবে আহ্বান করে রক্ষণাত্মক ভঙ্গিমায় ব্যাট হাতে মোকাবেলায় অগ্রসর হতেন।  ক্রিজ থেকে ব্যাট বগলে পুরে নিয়ে চলে আসার সময় তাকে বলতে শোনা যেত, আপনি কখনো বোলারদেরকে বিশ্বাস করবেন না। প্রত্যেক বছরই তারা নিত্য-নতুন কৌশল উদ্ভাবন করছে ও কিছুর উন্নয়ন ঘটাচ্ছে।   ব্যক্তিগত জীবন  খেলোয়াড়ী জীবন থেকে অবসর গ্রহণের পর ১৯৯৪ সালে মিডলসেক্সের পক্ষে স্কোরার হিসেবে নিযুক্ত হন। সর্বমোট ২২ মৌসুমে লর্ডস ক্রিকেট গ্রাউন্ডের কর্মকর্তা হিসেবে কাজ করেছেন।  এনফিল্ড গ্রামার স্কুলের ছাত্র ছিলেন মাইকেল স্মিথ। ব্যক্তিগত জীবনে দুইবার বৈবাহিক সম্পর্ক স্থাপন করেন। তিন কন্যা - ডেবি, লিব্বি, এমা ও এক পুত্র - জোনাথনের জনক ছিলেন তিনি। ১২ নভেম্বর, ২০০৪ তারিখে মিডলসেক্সের এনফিল্ডে ৬২ বছর বয়সে মাইকেল স্মিথের দেহাবসান ঘটে।   তথ্যসূত্র    আরও দেখুন   এম. জে. কে. স্মিথ  নিউ সাউথ ওয়েলস ক্রিকেট দল  লিচেস্টারশায়ার কাউন্টি ক্রিকেট ক্লাব  ইংরেজ একদিনের আন্তর্জাতিক ক্রিকেটারদের তালিকা   বহিঃসংযোগ      BBC obituary Middlesex County Cricket Club homepage  বিষয়শ্রেণী:১৯৪২-এ জন্ম বিষয়শ্রেণী:২০০৪-এ মৃত্যু বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের একদিনের আন্তর্জাতিক ক্রিকেটার বিষয়শ্রেণী:ক্রিকেট স্কোরার বিষয়শ্রেণী:মিডলসেক্সের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার বিষয়শ্রেণী:ডি. এইচ. রবিন্স একাদশের ক্রিকেটার বিষয়শ্রেণী:টি. এন. পিয়ার্স একাদশের ক্রিকেটার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
শহিদুল হক খান হলেন একজন বাংলাদেশী চলচ্চিত্র লেখক, পরিচালক এবং গীতিকার। ১৯৯০ সালের চলচ্চিত্র ছুটির ফান্দেতে গীত রচনার সুবাদে তিনি বাংলাদেশ জাতীয় চলচ্চিত্র পুরস্কার শ্রেষ্ঠ গীতিকার এর পুরস্কার লাভ করেন।  নির্বাচিত কাজসমূহ লেখক হিসেবে   কলমিলতা – ১৯৮১  ছুটির ফান্দে  – ১৯৯০  পরিচালক হিসেবে   কলমিলতা – ১৯৮১  ছুটির ফান্দে  – ১৯৯০  গীতিকার হিসেবে  কলমিলতা – ১৯৮১  ছুটির ফান্দে  – ১৯৯০  পুরস্কার ও মনোনয়ন জাতীয় চলচ্চিত্র পুরস্কার  বছর  পুরস্কার   বিভাগ  চলচ্চিত্র  ফলাফল ১৯৯০  জাতীয় চলচ্চিত্র পুরস্কার  শ্রেষ্ঠ গীতিকার  ছুটির ফান্দে   তথ্যসূত্র  বহিঃসংযোগ  বিষয়শ্রেণী:১৯৪৮-এ জন্ম বিষয়শ্রেণী:বাংলাদেশী গীতিকার বিষয়শ্রেণী:শ্রেষ্ঠ গীতিকার বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:২০২৩-এ মৃত্যু বিষয়শ্রেণী:মুন্সীগঞ্জ জেলার লেখক
হরমন্দির সাহিব (পাঞ্জাবি: ਹਰਿਮੰਦਰ ਸਾਹਿਬ) বা দরবার সাহিব Golden Temple, Punjabi University, Parm Barkshish Singh, Devinder Kumar Verma,  (পাঞ্জাবি: ਦਰਬਾਰ ਸਾਹਿਬ ), কথ্যরূপে স্বর্ণ মন্দির, শিখধর্মের পবিত্রতম তীর্থস্থান। এটি চতুর্থ শিখ গুরু রাম দাস কর্তৃক প্রতিষ্ঠিত অমৃতসর শহরে অবস্থিত। এই শহরটি গুরু দি নগরি বা গুরুর নগরী নামে পরিচিত।  হরমন্দির সাহিবে শিখধর্মের চিরন্তন গুরু শ্রী গুরু গ্রন্থ সাহিব সর্বদা বিরাজমান। এই কারণে এই স্থান শিখদের নিকট পবিত্র। সকল পেশা ও সকল ধর্মের নারীপুরুষ যাতে ঈশ্বরকে সমভাবে উপাসনার সুযোগ পান, সেই কারণে এই মন্দির নির্মিত হয়।The Sikhism Home Page: Sri Guru Granth Sahib গুরু গ্রন্থ সাহিব শিখধর্মের পবিত্রতম ধর্মগ্রন্থ। ১৭০৮ সালের ৭ অক্টোবর নান্দেদে দশম গুরু গুরু গোবিন্দ সিং এই গ্রন্থকে শিখদের চিরন্তন গুরু ও শিখধর্মের নেতা ঘোষণা করে যান।   চিত্রশালা    পাদটীকা    বহিঃসংযোগ    Listen to Live Radio From Golden Temple  AmritSarovar.com  Amritsar Portal  Amritsar Paath   Sri Harmandir Sahib  Sikhnet.com  SacredSites.com   Sgpc.net  SriGuruGranthSahib.org  Golden Temple, Amritsar - Travel Guide  A journalist’s report on his short tourism experience of Punjabi Sikh shrines  Pictures of the Harmandir Sahib Pictures of the Harmandir Sahib from a backpackers trip around India.  Some images of Sri Harmandir Sahib   Photos of the Golden Temple  Golden Temple, Amritsar - Places of Worship, Gurdwara   Golden Temple, Amritsar - Travel Guide  Vídeo Tour the Temple   বিষয়শ্রেণী:শিখধর্ম বিষয়শ্রেণী:শিখ তীর্থস্থান বিষয়শ্রেণী:পাঞ্জাব (ভারত) বিষয়শ্রেণী:ভারতের গুরুদ্বারা বিষয়শ্রেণী:অমৃতসর বিষয়শ্রেণী:১৬০৪-এ ভারতে প্রতিষ্ঠিত বিষয়শ্রেণী:ভারতের স্থাপত্য বিষয়শ্রেণী:গম্বুজসহ ধর্মীয় ভবন ও স্থাপনা বিষয়শ্রেণী:ভারতের ধর্মীয় পর্যটন বিষয়শ্রেণী:অমৃতসরের দর্শনীয় স্থান
সিমারন ওয়েসলি রাগলস পরিচালিত ১৯৩১ সালের প্রাক-কোড মহাকাব্যিক পশ্চিমা চলচ্চিত্র। আরকেও পিকচার্স প্রযোজিত চলচ্চিত্রটি এডনা ফার্বারের ১৯৩০ সালের একই নামের উপন্যাস অবলম্বনে নির্মিত, যার চিত্রনাট্য লিখেছেন হাওয়ার্ড ইস্টাব্রুক ও লুইস সারেকি। এতে শ্রেষ্ঠাংশে অভিনয় করেন রিচার্ড ডিক্স ও আইরিন ডান এবং পার্শ্ব চরিত্রে অভিনয় করেন এস্টেল টেইলর, এডনা মে অলিভার ও রস্কো এটস।  ১৮৮৯ সাল থেকে ১৯২৯ সালের মধ্যবর্তী চল্লিশ বছর ব্যাপী মহাকাব্যিক পটভূমিতে নির্মিত চলচ্চিত্রটি আরকেও'র সে সময়ের সবচেয়ে ব্যয়বহুল নির্মাণ ছিল। চলচ্চিত্রটি ব্যবসায়িকভাবে ব্যর্থ হয় এবং ১৯৩১ সালে প্রেক্ষাগৃহে মুক্তির পর নির্মাণব্যয় তুলতে পারেনি। তবে এটি সমালোচকদের নিকট থেকে প্রশংসিত হয় এবং শ্রেষ্ঠ চলচ্চিত্র বিভাগে একাডেমি পুরস্কার লাভ করে, যা আরকেওর প্রযোজিত অস্কার জয়ী প্রথম চলচ্চিত্র।  অভিনয়শিল্পীদল  রিচার্ড ডিক্স - ইয়ান্সি ক্রাভ্যাট  আইরিন ডান - সাবরা ক্রাভ্যাট  এস্টেল টেইলর - ডিক্সি লি  ন্যাসি ওনিল - ফেলিস ভেনেবল  উইলিয়াম কলিয়ার জুনিয়র - দ্য কিড  এডনা মে অলিভার - ট্রেসি ওয়াইট  রস্কো এটস - জেসি রিকলি  জর্জ ই. স্টোন - সল লেভি  রবার্ট ম্যাকওয়েড - লুইস হেফনার  জুডিথ ব্যারেট - ডোনা ক্রাভ্যাট  ইউজিন জ্যাকসন - ইসাইয়া  পুরস্কার ও মনোনয়ন সিমারন ৪র্থ একাডেমি পুরস্কারে শ্রেষ্ঠ নির্মাণ-সহ তিনটি পুরস্কার অর্জন করে এবং এটি প্রধান পাঁচ একাডেমি পুরস্কারে মনোনীত প্রথম চলচ্চিত্র। এটি অস্কার জয়ী প্রথম পশ্চিমা ধারার চলচ্চিত্র।  ৪র্থ একাডেমি পুরস্কার  বিভাগ  মনোনীত  ফলাফল শ্রেষ্ঠ নির্মাণ  আরকেও পিকচার্স (উইলিয়াম লেব্যারন, প্রযোজক)   শ্রেষ্ঠ পরিচালক  ওয়েসলি রাগলস    শ্রেষ্ঠ অভিনেতা  রিচার্ড ডিক্স    শ্রেষ্ঠ অভিনেত্রী  আইরিন ডান    শ্রেষ্ঠ লেখনী, উপযোগকৃত  হাওয়ার্ড ইস্টাব্রুক    শ্রেষ্ঠ শিল্প নির্দেশনা  ম্যাক্স রি    শ্রেষ্ঠ চিত্রগ্রহণ  এডওয়ার্ড ক্রনজ্যাগার     তথ্যসূত্র  বহিঃসংযোগ  বিষয়শ্রেণী:১৯৩১-এর চলচ্চিত্র বিষয়শ্রেণী:১৯৩০-এর দশকের ইংরেজি ভাষার চলচ্চিত্র বিষয়শ্রেণী:১৯৩০-এর দশকের মহাকাব্যিক চলচ্চিত্র বিষয়শ্রেণী:১৯৩০-এর দশকের মার্কিন চলচ্চিত্র বিষয়শ্রেণী:মার্কিন পশ্চিমা (ধারা) মহাকাব্যিক চলচ্চিত্র বিষয়শ্রেণী:মার্কিন সাদাকালো চলচ্চিত্র বিষয়শ্রেণী:আরকেও পিকচার্সের চলচ্চিত্র বিষয়শ্রেণী:ওয়েসলি রাগলস পরিচালিত চলচ্চিত্র বিষয়শ্রেণী:ম্যাক্স স্টাইনারের সুরারোপিত চলচ্চিত্র বিষয়শ্রেণী:এডনা ফার্বারের সৃষ্টিকর্ম অবলম্বনে চলচ্চিত্র বিষয়শ্রেণী:পশ্চিমা (ধারা) উপন্যাস অবলম্বনে চলচ্চিত্র বিষয়শ্রেণী:মার্কিন উপন্যাস অবলম্বনে চলচ্চিত্র বিষয়শ্রেণী:ওকলাহোমার পটভূমিতে চলচ্চিত্র বিষয়শ্রেণী:১৯২০-এর দশকের পটভূমিতে চলচ্চিত্র বিষয়শ্রেণী:১৯৮০-এর দশকের পটভূমিতে চলচ্চিত্র বিষয়শ্রেণী:১৯৯০-এর দশকের পটভূমিতে চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে একাডেমি পুরস্কার বিজয়ী
এলিজাবেথ ক্লেগহর্ন গ্যাসকেল (বিবাহ-পূর্বনাম: স্টিভেনসন, ২৯ সেপ্টেম্বর ১৮১০ - ১২ নভেম্বর ১৮৬৫) প্রায়শই মিসেস গ্যাসকেল হিসাবে উল্লেখিত, ছিলেন ইংরেজ ঔপন্যাসিক, জীবনীকার এবং ছোট গল্প লেখক। তার উপন্যাসগুলি ভিক্টোরিয় সমাজের বিভিন্ন স্তরের জীবনযাত্রার বিস্তারিত বিবরণ দেয়, যার মধ্যে রয়েছে দারিদ্র এবং সামাজিক ঐতিহাসিকদের পাশাপাশি সাহিত্য প্রেমিকদের আগ্রহ। তার প্রথম উপন্যাস মেরি বার্টন ১৮৪৮ সালে প্রকাশিত হয়েছিল। ১৮৫৭ সালে প্রকাশিত গ্যাসকেলের দ্য লাইফ অব শার্লট ব্রোন্টি ছিল ব্রোন্টির প্রথম জীবনী। এই জীবনীগ্রন্থে তিনি কেবল ব্রোন্টির জীবনের নৈতিক এবং অত্যাধুনিক বিষগুলির কথা লিখেছিলেন। গ্যাসকেলের বিখ্যাত উপন্যাস ক্র্যানফোর্ড (১৮৫১-৫৩), উত্তর ও দক্ষিণ (১৮৫৪4-৫৫), স্ত্রী ও কন্যা (১৮৬৫), যার প্রত্যকেটি বিবিসি কর্তৃক টেলিভিশনের জন্যে অভিযোজিত হয়েছিল।   তথ্যসূত্র    বহিঃসংযোগ    The Gaskell Society  Elizabeth Gaskell's House  বিষয়শ্রেণী:১৮১০-এ জন্ম বিষয়শ্রেণী:১৮৬৫-এ মৃত্যু বিষয়শ্রেণী:ইংরেজ জীবনীকার বিষয়শ্রেণী:ইংরেজ মহিলা ঔপন্যাসিক বিষয়শ্রেণী:ইংরেজ ছোট গল্প লেখক বিষয়শ্রেণী:ইংরেজ একেশ্বরবাদী বিষয়শ্রেণী:চেলসি, লন্ডনের ব্যক্তি বিষয়শ্রেণী:ভিক্টোরীয় ঔপন্যাসিক বিষয়শ্রেণী:১৯শ শতাব্দীর ইংরেজ ঔপন্যাসিক বিষয়শ্রেণী:ইংরেজ নারী ঔপন্যাসিক বিষয়শ্রেণী:ইংরেজ ছোটগল্পকার বিষয়শ্রেণী:স্কটিশ বংশোদ্ভূত ইংরেজ ব্যক্তি
বেলায়েত হুসাইন (১৯১০—২০১৭) ছিলেন একজন বাংলাদেশি ইসলামি পণ্ডিত, হানাফি আলেম, কারি, শিক্ষাবিদ এবং গবেষক। তিনি নুরানি শিক্ষাপদ্ধতির আবিষ্কারক এবং নূরানী তা’লীমুল কুরআন বোর্ড বাংলাদেশ-এর প্রতিষ্ঠাতা। এছাড়াও তিনি কয়েকটি মাদ্রাসা প্রতিষ্ঠা ও পরিচালনা করেছেন।  জন্ম ও বংশ  বেলায়েত হুসাইন ১৯১০ খ্রিষ্টাব্দে চাঁদপুর জেলার অন্তর্গত শাহারাস্তি উপজেলার সূচীপাড়া দক্ষিণ ইউনিয়নের কৃষ্ণপুরের (বর্তমানে বেলায়েত নগর) এক সম্ভ্রান্ত মুসলিম পরিবারে জন্মগ্রহণ করেন। তার বাবা মুনশী আব্দুল জলীল এবং মা সাইয়েদা খাতুন। তিন বছর বয়সে তার বাবা এবং ছয় বছর বয়সে তার মাকে হারান।  শিক্ষা জীবন তিনি ফরিদগঞ্জের বারোপাইকা মাদ্রাসায় প্রাথমিক শিক্ষা লাভ করেন। তারপর পার্শ্ববর্তী ইসলামিয়া মাদ্রাসায় মাধ্যমিক পড়াশোনা সমাপ্ত করেন। ১৯৪৬ সালে ঢাকার জামিয়া হোসাইনিয়া আশরাফুল উলুম বড় কাটারা মাদ্রাসায় দাওরায়ে হাদিস (মাস্টার্স) সমাপ্ত করেন। এখানে তার শিক্ষকদের মধ্যে রয়েছে: শামসুল হক ফরিদপুরী, মুহাম্মদুল্লাহ হাফেজ্জীসহ প্রমুখ।  কর্মজীবন শামসুল হক ফরিদপুরীর পরামর্শে তিনি জামিয়া ইসলামিয়া দারুল উলুম খাদেমুল ইসলাম গওহরডাঙ্গা মাদ্রাসায় শিক্ষক হিসেবে কর্মজীবন শুরু করেন। পরবর্তীতে তিনি জামিয়া আরাবিয়া কাসেমুল উলুম জাফরাবাদ মাদ্রাসার মুহতামিমের (অধ্যক্ষ) দায়িত্ব পান। দায়িত্ব পাওয়ার পর তিনি এটিকে দাওরায়ে হাদিসে (মাস্টার্স) উন্নীত করেন। এছাড়াও তিনি ঢাকার কামরাঙ্গীরচরের জামিয়া নূরিয়া ইসলামিয়ার সহ-প্রতিষ্ঠাতা।তিনি প্রায় ৬০ বছর গবেষণা করে নুরানি শিক্ষাপদ্ধতি-এর আবিষ্কার করেন।মোহাম্মদ উল্লাহ হাফেজ্জীর পরামর্শে ১৯৮১ খ্রিষ্টাব্দে তিনি ঢাকায় নূরানী কেন্দ্রের কাজ শুরু করেন এবং ১৯৮৪ সালে নূরানী তালিমুল কুরআন বোর্ড বাংলাদেশ প্রতিষ্ঠা করেন। পরবর্তীকালে তিনি এই বোর্ডের প্রতিষ্ঠাকালীন সভাপতি হিসেবে দায়িত্ব পালন করেন।চাঁদপুরে নূরানী তালিমুল কুরআন মাদ্রাসা সহ বেশ কয়েকটি মাদ্রাসা প্রতিষ্ঠা ও পরিচালনা করেছেন।তাকে মরণোত্তর শায়খুল কুরআন উপাধিতে ভূষিত করা হয়েছে।  মৃত্যু ২০১২ সাল থেকে ব্রেন স্ট্রোক ও বার্ধক্যজনিত কারণে তিনি শয্যাশায়ী ছিলেন। ২০১৭ সালের ২৪শে জুন ঢাকার মোহাম্মদপুরের নিজ বাসায় মৃত্যুবরণ করেন। তারাবির নামাযের পর বায়তুল মোকাররম জাতীয় মসজিদে তার জানাযার নামাজ অনুষ্ঠিত হয়। চাঁদপুরে তার প্রতিষ্ঠিত নূরানী তালিমুল কুরআন মাদ্রাসা সংলগ্ন কবরস্থানে তাকে দাফন করা হয়।  আরও দেখুন   শামসুল হক ফরিদপুরী  মোহাম্মদ উল্লাহ হাফেজ্জী  দেওবন্দি ব্যক্তিত্বের তালিকা  তথ্যসূত্র  গ্রন্থপঞ্জি        শাইখুল কুরআন  বহিঃসংযোগ  বিষয়শ্রেণী:১৯১০-এ জন্ম বিষয়শ্রেণী:২০১৭-এ মৃত্যু বিষয়শ্রেণী:দেওবন্দি ব্যক্তি বিষয়শ্রেণী:বৃহত্তর কুমিল্লার ইসলামি ব্যক্তিত্ব বিষয়শ্রেণী:বাংলাদেশের ক্বারী বিষয়শ্রেণী:বাংলাদেশী গবেষক বিষয়শ্রেণী:বাংলাদেশী শিক্ষাবিদ বিষয়শ্রেণী:চাঁদপুর জেলার ব্যক্তি বিষয়শ্রেণী:সুন্নি ইসলামের পণ্ডিত বিষয়শ্রেণী:হানাফি ফিকহ পণ্ডিত বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:মুসলিম ধর্মতত্ত্ববিদ বিষয়শ্রেণী:ইসলাম ধর্মীয় নেতা বিষয়শ্রেণী:বাংলাদেশী শিক্ষাপ্রতিষ্ঠানের প্রতিষ্ঠাতা
বাংলাদেশী ২০ টাকার নোট ১৯৮০ সালে ইস্যু হওয়া বাংলাদেশী টাকার একটি নোট। ইতিহাস বাংলাদেশ ব্যাংক প্রথমবারের মতো ২০ টাকার নোট চালু করে ১৯৮০ সালের দিকে।  ১৯৭৯ সালের ২০ আগস্ট প্রথম ২০ টাকার নোট ইস্যু করা হয়। যাতে সামনে ছোট সোনা মসজিদ ও পিছনে ৪ জন কিষানের পাট ধোয়ার ছবি রয়েছে।  পরবর্তীতে হলোগ্রাফিক নিরাপত্তা সংযুক্ত করে ১৩ জুলাই ২০০২ সালে পুনরায় আগের নোটটি ইস্যু করা হয়। যাতে সামনে ছোট সোনা মসজিদ ও পিছনে ৪ জন কিষানের পাট ধোয়ার ছবি রয়েছে।  ৭ মার্চ ২০১২ সালো নোটটি আবার ইস্যু করা হয়। যাতে সামনে শেখ মুজিবুর রহমান ছবি ও পিছনে ষাট গম্বুজ মসজিদ ছবি রয়েছে।  ২০২৫ সালের ১ জুন থেকে বাংলাদেশ ব্যাংক নতুন সিরিজের ২০ টাকার ব্যাংক নোট বাজারে ছাড়ে। নোটটির সামনের বাঁ বাশে ঐতিহাসিক স্থাপনা কান্তজিউ মন্দিরের ছবি। নোটের মাঝখানে ব্যাকগ্রাউন্ডে পাতা–কলিসহ প্রস্ফুটিত জাতীয় ফুল শাপলার ছবি। নোটের পেছন ভাগে জলছাপ ডান পাশে থাকছে পাহাড়পুর বৌদ্ধবিহারের ছবি। সামনের দিকের উপরের বাম কোণে বাংলা সংখ্যায় "২০" লেখা রয়েছে এবং ডান কোণে বাংলাদেশ ব্যাংকের মনোগ্রাম।   বৈশিষ্ট্য  নকশার পরিবর্তনের সাথে সাথে ২০ টাকার taka নোটের কিছু বৈশিষ্ট্যগত পরিবর্তনও করা হয়েছে।  প্রকাশের সালগাঠনিক উপাদানআকার (মিমি)আকৃতিমুদ্রণ কৌশলসম্মুখভাগের চিত্রঅপরদিকের চিত্র১৯৭২কাগজ৯৮ × ৬৩আয়তাকারলিথোগ্রাফি১৯৭৩কাগজ১০০ × ৬০আয়তাকারঅজানা——১৯৭৯কাগজ১০০ × ৬০আয়তাকারঅফসেট——১৯৮২কাগজ১০০ × ৬০আয়তাকারঅফসেট——২০২৩পলিমার কাগজ১২৩ × ৬০আয়তাকারইন্টাগ্লিও ও অফসেট২০২৫কাগজ১২৭  x ৬০আয়তাকারসুতি কাগজে মুদ্রিত__  আরও পড়ুন  বাংলাদেশী ১০ টাকার নোট  বাংলাদেশী ১০০০ টাকার নোট  তথ্যসূত্র   বিষয়শ্রেণী:বাংলাদেশের ব্যাংক নোট
ধর্মস্কন্ধশাস্ত্র () বা ধর্মস্কন্ধ হলো সাতটি সর্বাস্তিবাদ অভিধর্ম বৌদ্ধ ধর্মগ্রন্থের একটি। ধর্মস্কন্ধ মানে "ধর্মের সংগ্রহ"। এটি শারিপুত্র (সংস্কৃত  ও তিব্বতি উৎস অনুসারে) বা মৌদ্গল্যায়ন  (চীনা  উৎস অনুসারে) কর্তৃক রচিত। চীনা সংস্করণটি জুয়ানজাং দ্বারা অনুবাদ করা হয়েছিল, যার তাইশো নং ২৬।   বিষয়বস্তু ও ইতিহাস  ধর্মস্কন্ধশাস্ত্র বিষয়গুলির সারাংশ হিসাবে মাতৃকা দিয়ে শুরু হয়, এটির প্রাচীনত্বকে দেখায়, কারণ এইগুলি শুধুমাত্র বুদ্ধের দ্বারা নির্ধারিত ছিল৷ এটি ২১টি বিষয় উপস্থাপন করে, যার মধ্যে প্রথম ১৫টি আধ্যাত্মিক পথের অনুশীলন এবং এর ফলের উপলব্ধি সম্পর্কিত। ১৬তম "বিভিন্ন সমস্যা" নিয়ে আলোচনা করে। ১৭ থেকে ২০ বিষয়গুলি আয়তন, ধাতু ও স্কন্ধগুলির গণনার সাথে "সমস্ত ধর্ম" অন্তর্ভুক্ত করে। ২১তম হলো নির্ভরশীল উদ্ভবের জন্য।  ফ্রুওয়ালনার উপসংহারে পৌঁছেছেন যে ধর্মস্কন্ধটি পালি বিভঙ্গের সাথে এর পারস্পরিক সম্পর্কের উপর ভিত্তি করে সংস্কৃত ও পালি অভিধর্ম ঐতিহ্যের মধ্যে বিভক্ত হওয়ার আগের সময়ের। এইভাবে তিনি এটিকে প্রাক-অশোক বৌদ্ধধর্ম বলে উল্লেখ করেন।According to Willemen, Dessein & Cox: Sarvastivada Buddhist Scholasticism, Brill, 1998. pg. 69. যিন শুন উল্লেখ করেছেন যে এটি মূলসর্বাস্তিবাদ বিনয়-ব্যকারণে উল্লেখ করা হয়েছে,Mulasarvastivada Vinaya-vyakhya: T24n1451_p0408b03, as indicated by Venerable Yinshun: Study of the Abhidharma, Texts and Commentators of the Sarvastivada, (說一切有部為主的論書與論師之研究), Zhengwen Publishing, 1968. pg. 124. সর্বাস্তিবাদ শাস্ত্রের এটির প্রাথমিক অন্তর্ভুক্তির ইঙ্গিত দেয়। এই দুটি একত্রিত হলে, মূলসর্বাস্তিবাদের খুব প্রাথমিক তারিখে নিজস্ব শাস্ত্র থাকার পরামর্শ দেবে।  এই লেখাটিকে প্রাক-সাম্প্রদায়িক অভিধর্ম থেকে উৎসারিত করার জন্য যিন শুন তিনটি পয়েন্টও উল্লেখ করেছেন:  এটি শারিপুত্র অভিধম্ম এবং ধম্মপারিয়ায় রূপের অনুরূপ বিশ্লেষণ (যেকোন ঐতিহ্যের প্রাচীনতম অভিধর্ম গ্রন্থ হিসেবে বিবেচিত)  শারিপুত্র অভিধম্ম অনুসারে অভিজ্ঞাপ্তি-রূপের কোন উল্লেখ নেই।  আধ্যাত্মিক পথে পাঁচটি ইন্দ্রিয় এবং পাঁচটি বালার উপর জোর দেওয়া হয়েছে।Venerable Yinshun: Study of the Abhidharma, Texts and Commentators of the Sarvāstivāda, (說一切有部為主的論書與論師之研究), Zhengwen Publishing, 1968. pg. 131.   তথ্যসূত্র   বিষয়শ্রেণী:অভিধর্ম
ব্যাংক আলফালাহ্ লিমিটেড পাকিস্তানের একটি প্রাইভেট ব্যাংক, যার মালিকানায় রয়েছে আবু ধাবি গ্রুপ। পাকিস্তানের ১৯৮৪ সালের কোম্পানী আইন অনুসারে এটি একটি পাবলিক লিমিটেড কোম্পানী হিসেবে ১৯৯৭ সালের ২১ জুন তারিখে নিবন্ধিত হয় এবং কার্যক্রম শুরু করে ঐ বছরেরই ১ নভেম্বর তারিখে।   ইতিহাস    বাংলাদেশে কার্যক্রম  ১৭.৮৮ মিলিয়ন ডলার দিয়ে শামিল ব্যাংক অব বাহরাইন ক্রয়ের মাধ্যমে ২০০৫ সালের ১৬ মে থেকে এটি বাংলাদেশে তাদের কার্যক্রম শুরু করে। পাকিস্তানের বাহিরে এটিই ছিলো তাদের প্রথম ব্যাংকিং কার্যক্রমের সম্প্রসারণ।   কার্যক্রম  এই ব্যাংকটি বর্তমানে যেসব কার্যক্রম পরিচালনা করছে তার মধ্যে রয়েছে:  বাণিজ্যিক ব্যাংকিং  ইসলামী ব্যাংকিং  কার্ড পরিসেবাCredit Card Issuers in Pakistan   কনয্যুমার লোন  এটিএম পরিসেবা   শাখা এবং অন্যান্য কর্মকাণ্ড  বর্তমানে (২০১২) পাকিস্তানের অভ্যন্তরে ব্যাংকটির শাখার সংখ্যা ৪৭১টি। এছাড়াও এটি আফগানিস্তান, বাংলাদেশ এবং বাহরাইন-এ তাদের কার্যক্রম পরিচালনা করে।   আরও দেখুন   বাংলাদেশ ব্যাংক  বাংলাদেশের ব্যাংকের তালিকা   তথ্যসূত্র    বহিঃসংযোগ   ব্যাংক আলফালাহ্‌, পাকিস্তান   ব্যাংকের প্রশাসনিক ওয়েবসাইট   বিষয়শ্রেণী:বাণিজ্যিক ব্যাংক বিষয়শ্রেণী:বাংলাদেশের বেসরকারি ব্যাংক বিষয়শ্রেণী:পাকিস্তানের ব্যাংক বিষয়শ্রেণী:১৯৯৭-এ প্রতিষ্ঠিত ব্যাংক বিষয়শ্রেণী:পাকিস্তান–সংযুক্ত আরব আমিরাত সম্পর্ক বিষয়শ্রেণী:পাকিস্তান স্টক এক্সচেঞ্জে তালিকাভুক্ত কোম্পানি বিষয়শ্রেণী:১৯৯৭-এর অধিগ্রহণ ও একত্রীকরণ